# Brosjyre for politikere

Denne brosjyren er ment som en samtalestarter, eller til å dele ut dersom det er lite tid. Brosjyrens QR-koden henviser til en artikkel som gir en kort oversikt over hvorfor Norge bør innføre en studie og prøveordning for medisinsk cannabis, og hvilke politiske grep som kreves. Den inneholder også et forslag til resolusjon som kan legges frem for Stortinget og svarer på de mest stilte spørsmålene.

Brosjyren kan brukes til å:

- Informere politikere på kommunalt og nasjonalt nivå
- Dele med helsepolitiske utvalg og komiteer
- Dele i politiske nettverk og diskusjoner

<a class="button" href="politikere.pdf">Last ned brosjyren</a>
<a class="button" href="/artikler/politisk-ansvar/">Les utdypende artikkel</a>

## Oppsummert: medisinsk cannabis i Norge - politisk handling kan stoppe unødvendig lidelse

Norske pasienter, leger og forskere står i en umulig situasjon. Medisinsk cannabis er et trygt og effektivt alternativ for pasienter med alvorlige lidelser, men tilgang til behandling nektes av rigide regelverk og økonomiske – ikke medisinske – grunner. Leger, som i stor grad støtter bruk av medisinsk cannabis, kan ikke skrive ut resept innenfor dagens strenge rammer. Dette er en humanitær krise som krever politisk handling.

I dag regnes medisinsk cannabis som utprøvende behandling, noe som betyr at leger kun kan skrive ut resept i forbindelse med kliniske studier. Selv om vi allerede har omfattende kunnskap om effekten og sikkerheten, krever dagens system dyre RCT-studier. Medisinsk cannabis er en kompleks medikamentgruppe med over 100 virkestoffer, noe som gjør RCT-studier lite hensiktsmessige.

En nasjonal registerstudie vil gi verdifull kunnskap om hvordan medisinsk cannabis fungerer i praksis, inkludert for pasienter med komplekse lidelser. En slik studie vil også kunne gi store samfunnsøkonomiske besparelser ved å redusere legekonsultasjoner, sykehusinnleggelser og sykefravær.

Løsningen er en norsk prøveordning etter dansk modell, der bærebjelken er en registerstudie. For å gjøre studien mulig er det behov for å finne løsninger på følgende gjennomføringskriteriene:

* Bred indikasjon for deltagelse
* Forskrivingsrett til alle leger
* Opplæring og retningslinjer for leger
* Finansiering av refusjon
* Gjennomgang av helsekrav til førerkort

Politikerne må også reversere regelendringer som ble innført i 1965. Da gjorde "krigen mot narkotika" det ulovlig for norske leger å fortsette å skrive ut resept på en medikamentgruppe som lenge hadde vært i utstrakt bruk over hele verden.

**Tiden for handling er nå.** Stopp lidelsen har støtte fra pasientforeninger, norske forskere og flere politiske partier. **Norge har muligheten til å ta et historisk skritt for bedre helse og velferd. Vil politikerne ta ansvar?**
