# Brosjyre for pasientforeninger

## Gi norske pasienter håp – og norsk helsevesen ny kunnskap

### Hvordan kan du bidra?

Brosjyren du finner her kan brukes som samtalestarter:

* Overfor styret i din pasientforening
* Til medlemmer som ønsker mer informasjon
* Til deling i medlemsgrupper og på sosiale medier

<a class="button" href="pasientforeninger.pdf">Last ned brosjyren</a>
<a class="button" href="/artikler/studie-pasientforeninger/">Les utdypende artikkel</a>

## Hovedpunkter: støtt en studie som kan forandre liv

Hver dag møter norske pasienter, leger og forskere utfordringer knyttet til bruk av medisinsk cannabis. Mange pasienter som ikke får effekt av andre medikamenter, eller som opplever alvorlige bivirkninger, blir nektet tilgang til en behandling som kan gi dem lindring med færre bivirkninger. Leger står maktesløse, og forskere sliter med å få gjennomført studier som kan gi oss den kunnskapen vi trenger.

**Dette må vi endre – sammen.**

Stopp lidelsen jobber for å innføre en oppfølgingsstudie for medisinsk cannabis i Norge. Denne vil gjøre det mulig for norske pasienter, som kan ha effekt av denne medikamentgruppen, å prøve den ut undre trygge rammer, med oppfølging av lege. Studien vil kunne gi oss svar på:

* Hvilke pasientgrupper som har best effekt av medisinsk cannabis?
* Hvilke varianter og administrasjonsformer virker best for ulike tilstander?
* Hvordan kan vi redusere bivirkninger og forbedre behandlingen?

I tillegg gjør våre helseregistre, med unike personnummer, det mulig å kartlegge hvordan medisinsk cannabis påvirker blant annet arbeidsdeltagelse, sykehusinnleggelser og trygdeutbetalinger.

Vi samarbeider med ledende forskere ved Imperial College i London, som nå leder Europas største registerstudie på medisinsk cannabis. Til nå deltar over 40.000 pasienter. Studien er allerede innført i Sverige og Norge har nå mulighet til å bli med. Vi samarbeider allerede med norske forskere og professorer som ønsker å bidra til dette.

**Sammen kan vi gi norske pasienter håp – og norsk helsevesen ny kunnskap.**
