# Får man beholde førerkortet om man får resept på medisinsk cannabis i Norge?  

Som hovedregel mister alle pasienter i dag førerkortet når de får resept på medisinsk cannabis i Norge. Men det er noen unntak og det er mulig å søke fylkeslegen om dispenasjon. Under her vil vi beskrive dages regelverk i mer inngående detalj: 

Når det gjelder medisinsk cannabis (MC) og førerrett, er det først nyttig å definere forskjellen på "_registrerte cannabis-legemidler"_ (**RCL**) og det som kalles "_cannabisbased medical products"_ (**CBMP**). Munnsprayene Epidyolex og Sativex er de eneste to **RCL**-produkter som vi har på det norske markedet i dag. **CBMP** er medisinske cannabisprodukter som har høye medisinske krav til standardisering, og innehar en GMP-standard (Good Manufacturing Practice). Det vil si at de er så standardiserte at man vet eksakt innhold av virkestoffer, tilsvarende som for RCL-legemidlene. CBD-produkter som omsettes illegalt på nettet innehar ikke GMP-standarden og skrives heller ikke ut på resept, men omfattes av regelverk knyttet til helsekost, kosttilskudd eller lignende i våre naboland. Idet følgende er det kun de medisinske produktene som omtales.

Under her legger vi ved en liste over de medisinske cannabisprodukter som skrives ut på resept i Norge i dag [^1] THC er det virkestoffet som kan gi ruseffekt ved overdosering, og som er mest sentralt vedrørende førerkort. CBD har ingen euforiserende virkning, og gir ikke ruseffek. Begge virkestoffene har medisinske egenskaper.  

**Registrerte cannabis-legemidler (RCL)**

- Sativex:munnspray ekstrakt med 27 mg THC og 25 mg CBD per ml.
- Epidyolex: munnspray ekstrakt med 100 mg/ml CBD.

**Cannabis based medical products, med GMP-standard [^2] (CBMP)**

- Bediol: tørket plantemateriale; 63 mg THC og 80 mgCBD per gram.
- Bedrocan: tørket plantemateriale; 220 mg THC og ≤ 10 mg CBDper gram.
- Bedica: tørket plantemateriale; 140 mg THC og ≤ 10 mg CBD pergram.
- Bedrobinol: tørket plantemateriale; 135 mg THC og ≤ 10 mgCBD per gram.
- Bedrolite: tørket plantemateriale; ≤ 10 mg THC og 75 mgCBD per gram.
- Glostrup dråper: ≤ 1 mg THC og 20 mg/ml CBD
- Glostrup dråper: ≤ 1 mg THC og 50 mg/ml CBD 
- Glostrup dråper: ≤ 1 mg THC og 100 mg/ml CBD
- Glostrup dråper: ≤ 1 mg THC og 300 mg/ml CBD
- Adven dråper: ≤ 1 mg THCog 50 mg/ml CBD
- Adven dråper: ≤ 1 mg THC og 10 mg/ml CBD
- Adven dråper: 10 mg/mlTHC og 10 mg/ml CBD
- Adven dråper: 20 mg/mlTHC og ≤ 1 mg CBD
- Stenocare dråper: 2 mg/ml THC og 20 mg/ml CBD
- Stenocare dråper: 30 mg/ml THC og 0,1 mg/ml CBD
- Stenocare dråper: 15 mg/ml THC og 22,5 mg/ml CBD
- Stenocare Astrum dråper: 10 mg/ml THC og 10 mg/ml CBD

**Sativex og Epidyolex** kan man i dag kjøre med (ordlyd i forskriften er _"Registrert cannabinoid-legemiddel"),_ dersom en spesialist som jobber på sykehus skriver ut resept. Men om det eksakte samme preparatet er utskrevet av fastlegen, mister man førerkortet ifølge reglementet. 

Vi har videre hele 11 CBMP-medikamenter som inneholder samme, eller har et lavere innhold av THC i forhold til CBD, enn det Sativex har. Flere av produktene er CBD-medikamenter (≤ 1 mg THC) som det er umulig å oppnå ruseffekt av. Men ifølge reglementet fratas alle disse pasientene i dag førerkortet. Ordlyden i forskriften er: _"All annen bruk av cannabinoid-legemidler er uforenlig med føring av motorvogn_". Dette omfatter alle CBMP-medikamentene.

Det er et svært inngripende tiltak å frata mennesker førerkortet. Alvorlig syke mennesker som allerede er sosialt isolerte, blir enda mer isolerte når de blir fratatt førerretten. Det er derfor viktig at det vurderes nøye når, og om, det er nødvendig å frata mennesker denne viktige funksjonen. Stopp lidelsen jobber derfor for en revisjon av førerkortreglementet når det gjelder medsinsk cannabis, slik at det harmonere med andre land i Europa og kunnskapsbasert forskning.

Vi begynner å få en god [forskningsbase](https://icadtsinternational.com/Fact-Sheets) som viser at jevnlig bruk av medisinsk cannabis, også med THC, i de fleste tilfeller er forenlig med å beholde førerkort. I våre naboland praktiseres dette ved å gi pasienter beskjed om å ikke kjøre dersom de opplever seg påvirket og å vente noen timer med å kjøre etter inntak av THC-rike varianter. Akkurat slik vi gjør i Norge når det gjelder andre legemidler. 

Stopp lidelsen har vært i kontakt med to forskere som jobber spesifikt med cannabis og påvirkning på førerevne. De fremhever følgende studier som viktige: 

- [Effect of Cannabidiol and Δ9-Tetrahydrocannabinol on Driving Performance](https://jamanetwork.com/journals/jama/fullarticle/2773562)
- [Does acute cannabidiol (CBD) use impair performance? A meta-analysis](https://pubmed.ncbi.nlm.nih.gov/38528133/)
- [ICADTS-FactSheets](https://icadtsinternational.com/Fact-Sheets)

Link til dagens regelverk i Norge finner man [her.](https://www.helsedirektoratet.no/veiledere/forerkortveileder/midler-som-kan-pavirke-kjoreevnen-35-37#legemidler-som-kan-pavirke-kjoreevnen) I håndhevingen av regelverket er norske leger, til forskjell fra leger i naboland, pålagt en meldeplikt. Det vil si at en norsk lege er pålagt å bryte taushetsplikten og rapporterer at pasienten bruker medisinsk cannabis til myndigheten, selv om bruken ikke påvirker kjøreevne. Dersom dette ikke blir overholdt risikerer legen å miste sin legelisens.

[^1]: Tallmateriale fra Direktoratet for medisinske produkter høsten 2024.
[^2]: De første fem medikamentene på CBMP-listener er helt plantemateriale og er oppgitt i gram, men mange pasienter bruker langt mindre enn 1 gram i døgnet.
