## Prøveordningens 6 punkter

Vi jobber for en registerstudie og prøveordning som skal gi oss kunnskap og bedre behandling for pasienter. Dette er hva vi krever:

1. **Forskning:** Innføring av Europas største oppfølgingsstudie på medisinsk cannabis, utviklet ved Imperial College i London.

2. **Forskrivningsrett** for flere leger: Leger som kjenner pasientene best, skal kunne forskrive medisinsk cannabis.

3. **Tilgjengelig for flere:** Medisinsk cannabis må bli tilgjengelig for flere symptomer og diagnoser, der cannabis viser lovende effekt.

4. **Dekning av kostnader:** Pasienter skal ikke måtte betale for medisinen selv – det må dekkes av det offentlige.

5. **Opplæring av leger:** Leger og helsepersonell må få etterutdanning slik at de kan gi pasienter den beste behandlingen.

6. **Revisjon av førerkortregler:** Pasienter som bruker medisinsk cannabis skal ikke automatisk miste førerretten.

## Hvorfor er dette viktig?

I dag må mange pasienter bruke medisiner med dårligere effekt og flere bivirkninger, eller kjøpe cannabis illegalt fordi de ikke får tilgang til det gjennom helsevesenet. Dette er ikke trygt, og det er ikke rettferdig. Vi trenger en ordning som gir pasienter trygg og lovlig tilgang til medisinen de trenger.
